VALSTYBĖS ĮMONĖS TURTO BANKO

GENERALINIS DIREKTORIUS

# ĮSAKYMAS

# DĖL VALSTYBĖS NEKILNOJAMOJO TURTO NUOMOS

2024 m. birželio d. Nr.

Vilnius

Vadovaudamasis Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 19 straipsniu, įgyvendindamas Valstybės nekilnojamojo turto centralizuoto valdymo, naudojimo, disponavimo juo ir centralizuotai valdomo administracinės paskirties valstybės nekilnojamojo turto atnaujinimo tvarkos aprašą, patvirtintą Lietuvos Respublikos Vyriausybės 2015 m. vasario 11 d. nutarimu Nr. 148 „Dėl valstybės nekilnojamojo turto centralizuoto valdymo įgyvendinimo“,

n u s p r e n d ž i u išnuomoti biudžetinei įstaigai Valstybės duomenų agentūrai jos nuostatuose šiuo metu numatytai veiklai vykdyti valstybei nuosavybės teise priklausantį, šiuo metu valstybės įmonės Turto banko patikėjimo teise valdomą nekilnojamąjį turtą: administracines patalpas Vilniuje, Gedimino pr. 29 (patalpų unikalus numeris – 1094-0083-6010:0003, išnuomojamų patalpų indeksai – nuo 1-46 iki 1-49, nuo 1-80 iki 1-83, 1-86, 1-87, išnuomojamų patalpų bendras plotas – 274,82 kv. metro, su dalimi bendro naudojimo patalpų, kurių plotas – 63,23 kv. metro, visų išnuomojamų patalpų bendras plotas – 338,05 kv. metro) iki 2033 m. vasario 28 d.

Generalinis direktorius Gintaras Makšimas